《次余主簿仲庸梅韵》
宋代·裘万顷

春醪欲冰木欲折，急雨风吹不成雪。
玉妃夜堕广寒宫，开作寒花赛清绝。
未须千树插山巅，且要几枝横水边。
暗香疎影尚无恙，凭谁唤起西湖仙。
不妨琢句更驰送，一洗十年尘土梦。
铁心元不为渠回，眼底珠玑聊簸弄。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。